Відавочна, Мінск хоча перабудаваць нацыянальную прамысловасць з дапамогай Пекіна і робіць для гэтага ўсё магчымае. 18 сакавіка Інтэрнэт-партал TUT.by паведаміў, што намеснік міністра прамысловасці Беларусі Генадзь Свідзерскі прызначаны кіраўніком сумеснага беларуска-кітайскага аўтамабільнага завода БелДжы. Пры гэтым ён не сышоў са сваёй пасады ў міністэрстве, таму прызначэнне ўяўляла сабой незвычайны жэст падтрымкі праекта. Завод пачаў працу ў лістападзе мінулага года і плануе вырабляць 60,000 аўтамабіляў у год.